cyanic-selkie/wikianc huggingface dataset:
Evanescence
Kort biografi
Evanescence ble dannet da Amy Lee møtte Ben Moody på en sommerleir i 1994. Moody hørte et nydelig pianospill, og tok kontakt med jenta som spilte. Slik gikk det til at Evanescence startet som duo. Bandet vurderte tidligere navn som «Childish Intentions» og «Stricken». Lee og Moody valgte til sist navnet «Evanescence», som betyr «kortvarig». Da Evanescence fikk platekontrakt hos Wind-Up, ble de oppfordret til å endre bandnavn fordi Evanescence var for vanskelig å bruke i media. Lee og Moody sto på sitt, og fikk til slutt navnet igjennom.
«Solitude» er kreditert som Evanescences første låt. Den ble gitt ut på Evanescence EP-en i 1998, og Will Boyd (på denne tiden gjestemedlem) spiller bass og gitar og synger backupvokal.
Evanescence slo igjennom med «Bring Me To Life», Evanescences første singel fra albumet Fallen, som ble valgt ut til Daredevil Soundtrack. «Bring Me To Life» nådde høyt på hitlistene og i juni 2003 strakk låta seg til førsteplassen i USA. «Fallen» lå 43 uker på «Billboard top 10», og har solgt mer enn 14 millioner eksemplarer verden rundt.
I oktober 2003, under turneen annonserte Moody at han forlot Evanescence. Under et intervju med MTV uttalte han: "If I stayed, I think Amy and I would have destroyed it because we just weren't heading in the same direction; we were pulling it in two different directions. It was bad." Senere har Lee uttalt at Moody ønsket å gjøre Evanescence mer kommersiell enn det hun selv ønsket, og at dette var en av grunnene til at det endte som det gjorde. Flere mente at pangstarten Evanescence hadde fått, ville få en like rask slutt da Moody forlot bandet, men Evanescence skaffet seg raskt ny gitarist, og gjorde det bedre enn noen sinne.
I 2006 ga Evanescence ut sitt andre offisielle album, The Open Door. Dette etter en rekke utsettelser og forflytninger, foresaket blant annet Terry Balsamos (gitar) slag.
4. mai 2007 ble det offisielt klart at Lee hadde gitt John LeCompt, gitarist, sparken, og at Rocky Gray (trommis) sluttet av foreløpig ukjente grunner. Erstatning for trommer og gitar ble Dark New Day medlemmene Will Hunt og Troy McLawhorn. De er begge foreløpig kun gjestemedlemmer. Om de vil klare å kombinere både Evanescence og Dark New Day fremover gjenstår å se.
Den 23. oktober 2007 la Evanescence ut på den siste The Open Door-turneen. Det siste showet holdes den 8. desember. Lee har annonsert at etter dette, vil Evanescence ta et par års pause, hvor de alle får tid til å jobbe med andre ting og prioritere familie. Lee vil, dog, fortsette å skrive, og hun sier det vil bli et tredje album, uten å sette noe årstall for når det vil være ferdig.
Amadeus-sjøen
Amadeus-sjøen er en større saltsjø i det sørvestlige hjørnet av Nordterritoriet i Australia rundt 50 kilometer nord for Ayers Rock.
Saltsjøen er rundt 180 kilometer lang og 10 kilometer bred og er den største saltsjøen i Nordterritoriet. Den er vanligvis helt uttørket, men i perioder med mye regn kan den slutte seg til Finkeelva. Sjøen inneholder rundt 600 millioner tonn salt.
Den første europeiske oppdageren som så sjøen var Ernest Giles som opprinnelig ga den navnet Lake Ferdinand etter hans velgjører Ferdinand von Mueller. von Mueller overtalte han til å navngi den etter Amadeus I av Spania som tidligere hadde gitt von Mueller en orden.
Baguio City
Baguio City er en by på øya Luzon i Filippinene. Den er administrativ hovedstad for Cordillera Administrative Region og ligger i provinsen Benguet. Baguio City har 301 926 innbyggere (2007).
Ludwig Ortiz
Ludwig Ortiz (født 23. februar 1976) er en venezuelansk judoka.
Baguio City
Baguio ligger 1500 moh i Central Cordilleras og har således et vesentlig mildere klima enn byene i lavlandet. Den var i perioden 1910 til 1975 Filippinenes sommerhovedstad. En rekke ledende politikere og prominente forretningsfolk har luksuriøse bosteder i Baguio.
Byen vant en forbigående internasjonal oppmerksomhet ved sjakkverdensmesterskapet i 1978 mellom verdensmesteren Anatolij Karpov fra Sovjetunionen og hans tidligere landsmann Viktor Kortsjnoj, stormesteren som hadde flyktet fra Sovjetunionen og nå var statsløs.
Ludwig Ortiz
Han representerte Venezuela under Sommer-OL 2004 i Athen, der han ble utslått i omspillet.
Taito
Taitô (台東区 Taitō-ku) er en av Tokyos 23 bydeler. Området er omgitt av fem andre bydeler: Chiyoda, Bunkyo, Arakawa, Sumida og Chuo.
Taitô-ku ble grunnlagt 15. mars, 1947.
Baguio City
Barangayer
Byen er inndelt i 129 smådistrikt, barangayer, hvorav samtlige er klassifisert som tettstedsdistrikter.
The Telephone
The Telephone er en amerikansk stumfilm fra 1910.
Handling
Historien er sentrert rundt en mor og et lite barn som er hjemme alene, når moren i huset oppdager en brann. Hun forsøker derfor å ringe ektemannen, for å få han til å hjelpe dem.
Resultat per aksje
Resultat per aksje, eller Earnings per share (EPS), viser en bedrifts årsresultat delt på antall utestående aksjer.
Bedrifter er forpliktet til å presentere resultat per aksje i sitt årsregnskap.
Anvendelser
Resultat per aksje forteller i seg selv svært lite om verdien og kvaliteten på en bedrift. Det skyldes at ulike bedrifter har ulikt antall utestående aksjer. Bruk av resultat per aksje for å vurdere en bedrifts historiske resultater har også liten nytteverdi, da antall aksjer i en enkelt bedrift også kan endres fra år til år.
Resultat per aksje er derimot svært nyttig som rådata for bruk med f.eks. P/E og P/S.
Cuetzalan
Cuetzalan er en landsby og en kommune nord i den meksikanske delstaten Puebla, i regionen Sierra Norte. Landsbyen karakteriseres av brosteinsgater og en rekke bygninginger fra kolonitida. I sentrum er det et stort antall hånderksmarkeder. Kommunen hadde 47 433 innbyggere i 2010, mens selve byen bare hadde 5 957 innbyggere. Byen befinner seg 980 meter over havet.
I kommunen finner man blant annet også det arkeologiske funnstedet Yohualichán og en rekke fossefall. I 2002 fikk Cuetzalan status som «Pueblo Mágico».
Rødkrabbeedderkopp
Utbredelse
Rødkrabbeedderkopp er utbredt i den palearktiske sone, Den finnes i Norge, nord til Midt-Norge, utbredt, men ikke tallrik.
Utseende
Rødkrabbeedderkopp er mellom 4 og 7 millimeter lang. Hunnen er generelt noe større enn hannen. Kroppen er todelt i en bakkropp og et hode-bryst parti, kalt cephalothorax. Hodet har forfra en slags firkantet form. Foran på hodet er det åtte øyne. Hos krabbeedderkopper er de to fremste beina ekstra kraftige og lange, mens de to bakerste beina er kortere.
Hunnen er lyst eller litt mørkere brun eller rødbrun, med lysere eller mørkere flekker. Fargene er ofte litt blasse ikke så kontrastfulle som hos andre Xysticus-arter, som blant annet feltkrabbeedderkopp Xysticus cristatus. Et annet kjennetegn kan være at det på bakkroppen er en rekke små mørke flekker og at den mangler slektens forholdsvis vanlige trekant-tegning, på ryggsiden av forkroppen.
Mange av artene i slekten Xysticus er ganske lik hverandre og er variable i farge, selv om enkelte kan ha artstypiske flekker (mønster). For sikker artsbestemmelse kreves ofte nærmere undersøkelse av de kjønnsmodne edderkoppens kjønnsorganer, hos hunner epigynet og hos hanner pedipalpenes siste ledd. De voksne (imago) finnes på våren og tidlig om sommeren.
Håndball under Sommer-OL for ungdom 2014
Håndball under Sommer-OL for ungdom 2014 fant sted i perioden 20.–25. august 2014 på Jiangning Sports Center i Nanjing. Det var to klasser, en for menn og en for kvinner med seks lag i hver klasse fordelt på to grupper à tre lag.
Norsk Grotteforbund
Norsk Grotteforbund (NGB) ( i Enhetsregisteret) er en organisasjon som organiserer grottere. NGB har om lag 200 medlemmer. Leder er per september 2017 Are Mellem.
NGB gir ut tidsskriftet Norsk Grotteblad, som kommer ut ett par ganger i året. NGB organiserer også Norsk Grotteredningstjeneste, som er en særskilt redningstjeneste for å redde ut skadde fra grotter. NGB er opptatt av grottevern og er aktiv i den offentlige debatten om grotteturisme og inngrep i naturen som kan skade grotter.
Morza
Morza (i flertall morzalar, fra persisk mirza) var en adelstittel i tatarstater, så som Kazan-khanatet, Astrakhan-khanatet og andre, og senere i Det russiske keiserriket.
Etter Kazans fall gikk noen morzalar inn i russisk tjeneste, mens andre ble henrettet. Andre morzalar mistet sine landeiendommer og ble handelsmenn. I Katarina den stores regjeringstid fikk morzalar likestilte rettigheter med den russiske adelen. Etter oktoberrevolusjonen emigrerte de fleste morzlalar. I dag organiserer «Foreningen av tatariske morzalar» resten av de overlevende morzalar.
Morza
Giuliano I de’ Medici
Giuliano de' Medici (født 25. mars 1453, død 26. april 1478 i Firenze) var andre sønn av Piero I de' Medici og Lucrezia Tornabuoni. Han var medregent i Firenze sammen med broren Lorenzo de' Medici (il Magnifico) fra 1449 til 1492.
Giuliano ble myrdet under påskemessen i Santa Maria del Fiore av Francesco de' Pazzi og Bernardo Baroncelli i forbindelse med Pazzi-sammensvergelsen; drapet på Giuliano markerte starten på opprøret.
Tangled Lives
Handlingsreferat
Problemer blir oppdaget med kontoene til John Hill, en ung kasserer ved en bank. Men bankens president går med på å gi John tre dagers tid for å bøte på problemene. John betror seg snart til sin unge kone, May, og forteller henne at han sikkert kommer til å finne pengene ett eller annet sted, før han forlater hjemmet deres. Under hans fravær intervjuer Hastings, en ung reporter, May angående ektemannens rapporterte mangler. Han lykkes snart med å skaffe en slags tilståelse fra henne om at alle ryktene rundt saken er sanne.
Men samtidig som han holder på med dette, blir Hastings veldig interessert i den modne unge kvinnen. Reporteren blir så lei seg for hennes ulykkelighet, at han bestemmer seg for å undertrykke historien i avisen for hennes skyld. Ektemannen bestemmer seg, etter å ha unnlatt å skaffe pengene, at han vil late som han har begått selvmord. Dermed håper han å unndra seg arrestasjon. Han legger igjen klærne sin, med en melding som forteller om det tiltenkte selvmordet, ved en brygge i vannkanten.
Dette blir snart oppdaget av den unge reporteren, som påtar seg å bringe nyhetene om ektemannens tilsynelatende dødsfall til Johns enke. Fem år senere har den unge reporteren vunnet May som sin brud. Men på selve bryllupsdagen deres blir John, som nå har blitt en landstryker, tiltrukket av huset hvor bryllupsseremonien deres skal finne sted. Han sniker seg inn i huset gjennom et vindu i kjelleren og går opp til rommet hvor alle gavene deres liggr. Men uten å bli lagt merke til, blir John vitne til en kjærlighetsscene mellom den unge reporteren og hans egen kone.
Semeltinden
Semeltinden ligger i hjertet av Jotunheimen sørvest for Vestre Memurubreen. Toppen ligger sentralt til og kan nås fra:
Klorid
Et klorid er en forbindelse av det kjemiske grunnstoffet klor der klor har oksidasjonstallet –I. Dette kan være forbundet med metaller, halvmetaller eller ikke-metaller. Metallklorider som natriumklorid og koboltklorid er salter av hydrogenklorid (kjemisk formel: HCl), bedre kjent som saltsyre. Den slags klorider inneholder i sine krystallgittere enkeltvise negativt ladete klor (-I) ioner Cl − (vanligvis kalt kloridioner). Ikke-metall-klorider, som hydrogenklorid og svoveldiklorid har kovalente bindinger og er flyktigere enn høymolekylære forbindelser som salt-lignende klorider.
Framstilling
Uorganiske klorider dannes ved redoksreaksjonen av metaller med elementær klor eller saltsyre (bare hvis de er i den elektrokjemiske spenningsrekken under hydrogen). Men de kan også forekomme i reaksjonen av hydroksider, metalloksider, karbonater, bikarbonater og andre salter av svakere syrer med saltsyre. Ved substitusjonsreaksjoner og addisjonsreaksjoner av hydrokarboner og karboksylsyrer og deres derivater organiske klorider kan oppstår.
Chacun son cinéma
Chacun son cinéma ou Ce petit coup au cœur quand la lumière s'éteint et que le film commence (engelsk tittel: To Each His Cinema) er en fransk antologifilm som ble produsert i anledning 60-årsjubileet til filmfestivalen i Cannes i 2007.
Om filmen
35 regissører med forskjellig bakgrunn (fra 25 forskjellige land) lagde hver sin kortfilm på 3 minutter, med kinosalen som tema. Filmen består av 33 bidrag, der brødrene Coen og brødrene Dardenne samarbeidet om sitt bidrag. David Lynch sitt bidrag er ikke en del av filmen, men ble vist separat under åpningen av festivalen.
Medici-kapellet
Medici-kapellet (it. Cappelle Medicee) er den største og mest berømte delen av kirken Basilica di San Lorenzo di Firenze. Det er imidlertid ikke tilgang til kapellet fra selve kirken; det har sin egen inngang. Medici-kapellet er gravsted for de senere fyrstene av Medicifamilien.
Portal (videospill)
Portal er et førstepersons tenkespill utviklet av Valve Software, utgitt i 2007. Spillet er solgt som en del av The Orange Box. Spilleren styrer en kvinnelig karakter, som har utstyr for å danne portaler på vegger og andre overflater, for å løse en rekke gåter. Spillet er basert på Source-grafikkmotoren og er grafisk sett veldig likt Half-Life 2-serien.
Spillet består hovedsakelig av en serie med gåter som må løses ved å bruke «portaler» som spillets hovedperson kan skape med et slags gevær. Portalene kan lages på plane flater, og åpner en «dør» mellom to og to portaler. En kunstig intelligens kalt GLaDOS hjelper i utgangspunktet spilleren gjennom noe som tilsynelatende er en treningsløype ved «Aperture Science Enrichment Center», og lover spilleren kake når alle oppdragene er utført. GLaDOS utvikler seg til å bli stadig mer gal og kommer med en rekke humoristiske utsagn. Det mest kjente sitatet fra spillet er kanskje The cake is a lie («Kaka er en løgn»), som står skrevet på veggen flere steder i spillet.
De fysiske egenskapene til portalene er hovedfokus i spillet, og er tatt fra spillet Narbacular Drop. Mange av utviklerne til dette spillet var fra DigiPen Institute of Technology som jobbet på Narbacular Drop, og de ble leid inn av Valve for å jobbe på Portal.
Historie
Portal kom først i spillpakken The Orange Box for Xbox 360 og Microsoft Windows 9. oktober 2007, og for PlayStation 3 11. desember 2007. Windows- og Mac os x-versjonen kan også lastes ned på Valves nedlastingstjeneste Steam.
Portal har jevnt over fått gode kritikker, spesielt for spillmekanismen og den mørke humoren, men lengden trekkes ofte frem som en negativ side: spillet kan gjennomføres på drøyt én time. En oppfølger, Portal 2, kom ut i april 2011.
Pitmedden
Pitmedden (skotsk-gælisk: Baile Meadhain) er en landsens landsby i sognet Udny i Aberdeenshire i Skottland som ligger midt mellom Ellon og Oldmeldrum, omtrent 26 km unna Aberdeen. I tillegg til lokale butikker og grunnskole er landsbyen besøkt av turister for det store botaniske hageanlegg Pitmedden Great Gardens og i landsbyen finnes også Tolquhon Gallery, et kunstgalleri for samtidskunst.
Folketallet er for 2020 beregnet til 1400 innbyggere.
Vakt
Vakt kan referere til:
Pitmedden
Historie
Nord for Pitmedden finnes steinsirkel fra forhistorisk tid som vitner om en eldre bosetning i området.
Navnet Pitmedden, som alle skotske stedsnavn som begynner på «Pit-», indikerer en tidligere piktisk bosetning.
Ikke langt unna den nevnte steinsirkelen ligger en liten brønn fra 1700-tallet ved den samme vegen, som kalles for «Auld Nursies well», og som var vannkilden for en samling småhus rett ved som nå ikke lenger eksisterer. Brønnen ble også benyttet for reisende og deres hester.
Slottet Tolquhon Castle, som ligger 2,4 km nordvest for Pitmedden, ble reist av William Forbes, 7. laird av Tolquhon, mellom 1584 og 1589. Det er nå i ruiner. Esslemont Castle er en enklere struktur. Det var tårnhus som først ble omtalt på 1300-tallet, men brent i 1493. John Cheyne søkte lisens fra kong Jakob IV i 1500, og fikk tillatelse til å bygge det som høyt som han ville. Den ble siden ødelagt i feide mellom familiene Cheyne og Hay, og er nå i ruiner. Udny Castle er et tårnhus i sognet Udny, sørvest for Pitmedden. Området er generelt flatt, men festningen er reist på det høyste nivået og har god usikt i alle retninger. Når den ble reist er usikkert, men antagelig fra slutten av 1300- og begynnelsen av 1400-tallet.
Siden 1430 har det vært et herregård på dagens sted, Pitmedden House. Stedet er særskilt kjent for sitt omfattende hageanlegg. Det er også et museum på den tidligere herregården. Landsbyen besøkt av turister for det store botaniske hageanlegg Pitmedden Gardens som består av 40 000 planter i sommermånedene. Hagen ble opprinnelig opprettet av Alexander Seton i 1675, og hagen ble på 1950-tallet overtatt av National Trust for Scotland som gjenskapte anlegget tilbake til dens opprinnelige form fra 1600-tallet.
Under andre verdenskrig hadde Pitmedden en krigsfangeleir, Pitmedden Camp. Denne lå på sørsiden av Bronie Burn, og det var en adkomstbro for å få tilgang til den. Inngangen til leiren er omtrent 100 meter fra Aberdeen/Tarves/Oldmeldrum-gaflen i Pitmedden, på Oldmeldrum-veien. Den 25. oktober 1945 på Millton of Dumbreck-gården døde den 36 år gamle italienske krigsfangen Martino Favilli av en sykdom. Fanger syklet hver dag for å arbeide på lokale gårder; en lokal bonde har fortsatt små gjenstander laget av fangene.
Industri
Sammen med sognet Udny blir Pitmedden betjenet av Udny Community Trust, som eier og driver en Enercon E48 vindturbin ved Tillymaud sør for Pitmedden. Udny Community Trust deler ut overskuddet fra vindenergiprosjektet til lokale veldedige formål.
Lokale nyheter
Landsbyen og det meste av Udny betjenes av et nyhetsbrev kalt Pitmedden News.
Sport
Den lokale fotballklubben er Formartine United Football Club som spiller i den halvprofesjonell fotballigaen Highland Football League. Klubben ble etablert i 1948, og ble i ligaen for sesongen 2009–10.
Kremler
Kremler er sopper i slekten Russula. De er hattsopper med skiver under hatten. Fargevariasjonen på hatten er ulikt alle andre norske soppslekter. Selv om de er «skivesopper» skiller de seg ut fra skivesoppordenen ved at de har sprøtt kjøtt istedet for regelen blant skivesopper, nemlig kjøtt som trevles på langs.
Beskrivelse
Mange av kremlene har sterke farger på hatten, og er derfor lett synlige. Den vanlige rødkremlen er blant dem som er røde. Mange andre arter er røde. Det vitenskapelige navnet Russula kommer av det latinske ordet russulus som betyr «rødaktig». Andre kan være blåaktige, brune, svarte, gule, kremfargede, beige og grønne. Fargen er ofte nokså variabel og kan til og med endres med alder og vær siden fargestoffene inne i soppcellene vaskes ut. Hatthuden er vanligvis matt, glatt eller blank, men sjelden slimete.
Kremler, og risker, har sprøtt kjøtt i fruktlegemets fot, slik at de knekker i stedet for å trevles opp slik andre skivesopper gjør. Kremler kan dessuten skilles fra risker ved at de ikke skiller ut melkesaft i kutt og bruddflater.
Stilken hos kremler er glatt. Det vil si at de, i motsetning til de fleste fluesopper, aldri har et ytre hylster. Dette kjennetegnet fører til at de mangler rester av slør på hatten eller slire nederst ved foten. Stilken har heller ikke ring eller belter.
Bestemmelse
Artsbestemmelse av de enkelte artene kan kreve nøyaktighet og tålmodighet i felt. Det er mange viktige karaktertrekk ved det enkelte fruktlegemet som må registreres og sammenlignes med kjente artskarakterer. Følgende karakterer benyttes for å avgrense artskomplekser og arter:
Hatt: Farge, størrelse og form, hvorvidt den er tørr klebrig, glatt, rimet, hvor mye av hatthuden som kan trekkes av og konsistensen på hattkjøttet.
Skiver: Farge, tetthet, tykkelse, om de er myke eller sprø, og hvordan de er festet mot stilken.
Kjøtt: Lukt, smak, farge, konsistens.
Sporepulver: Det kan variere i fargene hvitt, krem, oker, okergult og eggegult.
Mykhorriza: Treslagene i en radius på omkring 20 meter fra voksestedet kan anses som en mulig mykorrhiza-partner.
Mikroskopiske kjennetegn og kjemiske reagenser har også spilt en avgjørende rolle i beskrivelse av arter. Kremlene er en gruppe sopper som fortsatt studeres ved hjelp av dna-analyser, men systematikken er komplisert.
Matsopper og giftige sopper
Kremlene omfatter flere spiselige arter som storkremle, mandelkremle og nøttekremle, men også flere giftige arter. Siden fargen på hatten kan variere mye er det vanskelig å skille de enkelte artene fra hverandre.
For å artsbestemme kremler i skogen er det vanlig å ta en smaksprøve som spyttes ut igjen. Ved å tygge på en liten bit av hatten og skivene i omkring 20 til 30 sekunder kan man avgjøre om den smaker mildt eller skarpt. I så fall må en være sikker på at det er en kremle først, for å unngå forveksling med noen av de giftigste fluesoppene. Kremler som smaker mildt regnes som spiselige. Som en hovedregel anbefales det ikke å spise kremler med skarp smak siden de i de fleste tilfeller er svakt giftige og kan irritere tarm og slimhinner og gi gastrointestinale forgiftningssymptomer som brekninger, oppkast og diaré.
Vekstsesong
Kremler er blant de tidligere hattsoppene som dukker opp i naturen i Norge. De vokser vanligvis fram på sommeren, men vekstsesongen varer til tidlig på høsten. Det kan variere en del fra sted til sted. De er ofte makkspist i stilken og bør skjæres gjennom før bruk.
Taksonomi
Artsdatabanken oppgir følgende seksjoner, eller grupper underordnet slekten Russula, som de norske artene fordeles i:
Liste over arter
Denne tabellen er hentet fra den norske artsnavnebasen.
Runebergprisen
Runebergprisen er en litteraturpris som deles ut i Finland. Prisen er en av de mer betydningsfulle i landet. Prisen ble første gang delt ut i 1986 på Johan Ludvig Runebergs fødselsdag den 5. februar. Prisen er nå på euro.
Ten Nights in a Bar Room
Ten Nights in a Bar Room er en amerikansk stumfilm fra 1910.
Shen Yueyue
Shen Yueyue (kinesisk: 沈跃跃; født 27. januar 1957 i Ningbo i provinsen Zhejiang i Folkerepublikken Kina) er en kinesisk kommunistisk politiker. Hun ble i 2007 eksekutiv visedirektør for det kinesiske kommunistiske partis sentrale organisasjonsdepartement.
Magnus Myhren Kristensen
Magnus Myhren Kristensen (født 24. mars 1996) er en norsk skøyteløper som deltar i nasjonale og internasjonale konkurranser i hurtigløp på skøyter og representerer Norge og Arendal Skøiteklub.
Shen Yueyue
Hun ble medlem av kommunistpartiet i september 1981, etter å ha tatt utdannelse i matematikk ved Ningbos lærerhøyskole. Etter dette var hun lærer. Hun ble visesekretær for den kinesiske kommunistiske ungdomsliga i Ningbo i 1983 og rykket opp til sekretær året etter. I november 1986 ble Shen visesekretær for provinsen Zhejiangs kommunistiske ungdomsliga, og dens sekretær fra 1991.
Magnus Myhren Kristensen
Kristensen debuterte for Norge i et internasjonalt mesterskap i hurtigløp på skøyter under det første Vinter-OL for ungdom 2012 i Innsbruck, Østerrike. Han deltok på distansene 1,500 meter (9.-plass) og 3,000 meter (7.-plass). Sesongen 2013/14 deltok han under Junior-VM på skøyter 2013 i Collalbo, Italia i allround (18.-plass), 1,500 meter (31.-plass), 5,000 meter (14.-plass) og i lagtempo hvor hans beste plassering fra et junior-VM kom med en 4.-plass. Lagtempolaget besto av Johann Jørgen Sæves og klubbkameraten Simen Spieler Nilsen. Kristensen deltok også i Junior-VM 2014 i Bjugn, Norge og i Junior-VM 2015 i Warszawa, Polen. Sesongen 2015/16 fikk han debutere i verdenscupen på skøyter i Thialf, Heerenveen på 1,000 meter. Han fikk også være med når Norge fikk stille med maksimal kvote under verdenscupstevnet i Sørmarka Arena, Stavanger og dermed være en del av Norges største verdenscuptropp i hurtigløp på skøyter noensinne med 21 deltagere. Den største grunnen til det er at det var første gang at et verdenscupstevne i hurtigløp på skøyter med så mange distanse-øvelser ble arrangert i Norge samtidig.
Tempest and Sunshine
Tempest and Sunshine er en amerikansk stumfilm fra 1910.
Shen Yueyue
I februar 1997 ble hun partisekretær i Shaoxing og forsatte sin karriere i kommunistpartiet i Zhejiang til hun ble visedirektør for organisasjonsdepartementet i 1999. Fra 2001 til 2002 var hun visesekretær for partien i provinsen Anhui. Hun ble visedirektør for partiets sentrale organisasjonsdepsrtement i november 2002. Hun var også viseminister for personell fra april 2003 til selve ministeriet ble avskaffet i 2007.
Tempest and Sunshine
Handling
Planter Middleton fra Kentucky har to veldig attraktive døtre, hvorav den ene er kjent som «Tempest» og den datteren går under kallenavnet «Sunshine» på grunn av deres forskjellige karakter og væremåte. Sunshine blir beilet til av landsbyens postmann Bill Jeffreys, som hun ikke elsker - og derfor avviser. Senere blir hjertet hennes vunnet av den unge doktor Lacey fra New Orleans.
Men rett etter at de har blitt forlovet, blir legen tvunget til å returnere til hjembyen sin på grunn av forretninger. Men i løpet av doktorens fravær konspirerer Tempest, som også er forelsket i doktoren, sammen med Bill Jeffreys for å avskjære alle brevene mellom de to elskede. Det lykkes med å få Julia og doktoren til å tro at den andre parten er uærlige.
Doktoren bestemmer seg deretter for å gifte seg med «Tempest» i stedet. Men Sunshine forteller ingen andre om sorgen hun føler på. Men rett før Tempest og doktoren er i ferd med å gifte seg med hverandre, blir bryllupsseremonien deres plutselig avbrutt av Bill Jeffreys - som endelig tilstår hva han hadde vært med på, og sannheten blir avslørt for alle sammen.
Qin Guangrong
Qin Guangrong (kinesisk: 秦光荣; pinyin: Qín Guāngróng; født 1. desember 1954 i Yongzhou i provinsen Hunan i Folkerepublikken Kina) er en kinesisk kommunistisk politiker. Han er (2012) guvernør for provinsen Yunnan, etter å ha blitt satt til dette verbvet i 2007.
Barbara Cartland
Barbara Cartland (født 9. juli 1901, død 21. mai 2000) var en britisk forfatter og en av 1900-tallets mestselgende og mest produktive forfattere av enkle upretensiøse romantiske romaner beregnet på kvinnelige lesere, som regel omtalt som «kiosklitteratur» eller «dameromaner». Hennes romanene hadde som oftest handling fra en løselig beskrevet historisk tid.
Hennes full navn var Mary Barbara Hamilton Cartland. Hun skrev også under sitt navn fra ekteskapet, Barbara McCorquodale. Hun utgav sin første roman i 1922. I 1983 skrev hun 23 romaner, og kom med dette i Guinness rekordbok som verdens raskest skrivende romanforfatter. Hun skrev mer enn 700 bøker, som det ble rapportert skal ha solgt mer enn 750 millioner kopier. Andre kilder har beregnet boksalget til å ha vært over en milliard kopier.
Hun var også en av de mest framtredende sosietetspersoner og en av Storbritannias meste populære mediapersonligheter. I 1991 mottok hun Order of the British Empire av dronning Elisabeth II for 70 års litterær virksomhet.
Relasjoner til den britiske kongefamilien
I 1976 giftet Cartlands datter Raine de Chambrun (født McCorquodale) seg med John Spencer, 8. jarl Spencer, far til Diana Spencer, senere prinsesse Diana, og Barbara Cartland ble dermed stebestemor til prinsesse Diana. Cartland har forøvrig antyda at hennes datters egentlige far var George, hertug av Kent, fjerde sønn av Georg V.
Itabashi
Itabashi (板橋区　-ku) er en av Tokyos 23 bydeler.
Leksvik (tettsted)
Leksvik er et tettsted i Indre Fosen i Trøndelag og var tidligere administrasjonssenteret i Leksvik kommune i Nord-Trøndelag fylke. Bebyggelsen i tettstedet ligger spredt langs fjorden mellom elvene Innerelva og Ytterelva, og er særlig konsentrert rundt strandstedene Kroa og Rønningen. Leksvik har innbyggere per 1. januar.
Itabashi
Skoler
Det er fire universiteter i Itabashi:
Leksvik (tettsted)
Kommunesenteret i Leksvik ligger like ved riksvei 755 vest for Krobrua. Her er kommunehuset, handelssenter, diverse småbutikker og andre servicetilbud. På kommunehuset finnes kommunens servicekontor, NAV, bibliotek og menighetskontor. Lensmannskontoret, Bank og Post i butikk ligger i umiddelbar nærhet. Vest for Rønningen er Hammerberget kai og ei småbåthavn.
Itabashi
Skoler
High schools som drives av Tokyo Metropolitan Board of Education er
Leksvik (tettsted)
Leksvik kirke ligger ved Røstad, om lag 0,5 km nord for kommunesenteret.
Itabashi
Skinnegående persontransport
Noen av stasjonene overlapper grensene til andre bydeler også. Noen av stasjonene ligger utafor Itabashi (men er i gangavstand til Itabashi). Shimo-Itabashi-stasjonen ligger i Toshima; Kotake Mukaihara-stasjonen og Akatsuka Subway-stasjonen ligger i Nerima; Ukima-Funado-stasjonen ligger i Kita.
Shaw University
Shaw University er et privat. kristent universitet i tettstedet Raleigh i delstaten Nord-Carolina, USA. Det ble opprettet i 1865, og er et av de såkalte historiske svarte læresteder i USA, gruppen av høyere læringsinstitusjoner som fra første stund tok inn svarte studenter før dette ble en lovfestet rettighet.
Ved universitetet var det 2 882 studenter og 284 vitenskapelig ansatte i 2006, og samme året var skolepengene US$ 10 020 for studenter folkeregistrert i USA. Studiene gis opp til mastergradsnivå.
Stråkrabbeedderkopp
Stråkrabbeedderkopp (Xysticus lineatus) er en av edderkoppene i gruppen krabbeedderkopper (Thomisidae). De jakter ofte fra blomster hvor de venter på byttedyret. Navnet krabbeedderkopper, har de fått på grunn av sin sidelangs gange, ved en sammenligning med krabber.
Utbredelse
Stråkrabbeedderkopp er utbredt i Europa. Den finnes i Norge.
Utseende
Stråkrabbeedderkopp er lyst eller litt mørkere brun eller rødbrun, med lysere eller mørkere flekker. Mange av artene i slekten Xysticus er ganske lik hverandre og er variable i farge, selv om enkelte kan ha artstypiske flekker (mønster). For sikker artsbestemmelse kreves ofte nærmere undersøkelse av de kjønnsmodne edderkoppens kjønnsorganer, hos hunner epigynet og hos hanner pedipalpenes siste ledd.
Kroppen er todelt i en bakkropp og et hode-bryst parti, kalt cephalothorax. Hodet har forfra en slags firkantet form. Foran på hodet er det åtte øyne. Hos krabbeedderkopper er de to fremste beina ekstra kraftige og lange, mens de to bakerste beina er kortere.
Tanyproctus
Tanyproctus er en slekt av biller som har larver som eter planterøtter. De hører til underfamilien oldenborrer (Melolonthinae) i den store gruppen skarabider (Scarabaeoidea).
Biende prosjektil
Biende prosjektiler kan kategoriseres i en nisje mellom krysserraketter og kampdroner (UCAV) og deler egenskaper med begge. De skiller seg fra krysserraketter ved at de er bygget for å bie rundt målområdet i relativt lang tid, og fra UCAV ved at de er bygget for å ødelegges i angrepet, og har et innebygget stridshode.
Tanyproctus
Utseende
Middelsstore, blanke, brunlige oldenborrer. Hode og pronotum er gjerne svarte, dekkvingene brune. Undersiden er kledt med lyse hår. Oversiden er også hårkledt hos noen arter.
Biende prosjektil
Bruk
Biende prosjektiler gir raskere reaksjonstid mot skjulte mål som eksponerer seg i korte perioder uten å måtte utplassere verdifulle våpenplattformer nær målområdet, og muliggjør mer selektiv målretting ettersom angrepet kan avbrytes.
Tanyproctus
Utbredelse
Slekten har mange arter i Midtøsten. I Europa forekommer to arter i Tyrkia og Hellas. Mot sør går slekten i alle fall til Sokotra, mot øst til Kina. De fleste av artene lever fra middelhavsområdet til Sentral-Asia, men det er også en gruppe på ca. 10 arter i Øst-Asia.
Biende prosjektil
Bruk
Biende prosjektiler kan kategoriseres i en nisje mellom krysserraketter og kampdroner (UCAV) og deler egenskaper med begge. De skiller seg fra krysserraketter ved at de er bygget for å bie rundt målområdet i relativt lang tid, og fra UCAV ved at de er bygget for å ødelegges i angrepet, og har et innebygget stridshode.
Utvikling
Biende prosjektiler dukket først opp på 1980-tallet for bruk til undertrykkelse av fiendtlig luftforsvar (SEAD) mot luftvernmissiler, og ble utplassert for SEAD-rollen i en rekke militære styrker i 1990-årene. Fra 2000-tallet er biende prosjektiler blitt utviklet for flere roller som spenner fra angrep over relativt lang rekkevidde og ildstøtte ned til taktiske feltsystemer med svært kort rekkevidde og som får plass i en ryggsekk.
Utbredelse
Våpensystemet spredt seg i bruk til minst 14 land, med flere forskjellige typer i bruk per 2017. Russland og Ukraina tok i 2022 våpenet i bruk under angrepet på Ukraina. Den økende spredningen og evnen til å bruke noen systemer som dødelige autonome våpen kombinert med etiske bekymringer for slik bruk har ført til forskning og diskusjon blant aktivister og lærde innen internasjonal humanitær rett.
...And Justice for All
...And Justice for All kan vise til:
Beginerhusene i Sint-Truiden
Beginerhusene i Sint-Truiden (ned.: Het begijnhof van Sint-Agnes) ble grunnlagt utenfor Sint-Truidens bymurer i 1258. Byen tilhørte på den tiden Fyrstbispedømmet Liége. Sint-Agneskomplekset ble bygget på grunn som ble gitt til de ‘mulieres religiosae’, som bodde spredt over hele byen, av abbeden for benediktinerabbediet Sint-Trudo, Willem van Rijkel. Området befant seg i grenden Schurhoven ved Cicindriabekken, nordøst for selve byen. Omtrent halvparten av området ble brukt til boligformål, mens resten ble brukt til frukthage og bleekveld, en gressplen der vasken ble lagt til tørk slik at solen kunne bleke flekkene. Ved Schurhovensteenweg lå kompleksets inngangsport, som ikke finnes annet enn i historien i dag. I 1798, under den franske revolusjon, ble beginerhuskomplekset ekspropriert og solgt av de franske myndighetene. De fleste bolighusene ble oppført i løpet av det 17. eller tidlig i det 18. århundre. Sentralt i komplekset ligger den senromanske/tidliggotiske kirken som er kjent for sine veggmalerier fra middelalderen og orgelet, som ble bestilt fra Christian Ancion i 1644. Spesielt for disse beginerhusene er den bevarte bondegården med sidebygninger som befinner seg ved hospitalet. Komplekset ble tidligere beskyttet av en murstensmur, men av denne er det kun et lite stykke igjen bak boligene som ligger nordvest for beginerhusenes torg. Dette gir det en mer åpen karakter enn de fleste andre. 30. desember 1933 ble Sint-Agneskirken fredet.
Den siste begineren døde i 1860.
Kirken
Sint-Agneskirken står ved bydelens torg og den ble bygget i tre faser. I 1258 tok byggingen til og vestfasaden og de første fire travéene av kirkeskipet ble bygget.
Antiokos VII Sidetes
Antiokos VII Euergetes, kalt for Sidetes (det vil si fra byen Side i Pamfylia), hersker av det hellenistiske Selevkideriket i tiden 138 til 129 f.Kr., og er betraktet som den siste selevkidehersker av en viss tyngde. Han var sønn av Demetrios I Soter og antagelig av Laodike V, og etterfulgte Diodotos Tryfon.
Beginerhusene i Sint-Truiden
Kirken
I nærheten av hovedalteret er et liturgisk piscina bygget inn i veggen. Det består av en dobbelt nisje som flankeres av to slanke pilastre. I bunnen av nisjen har man hult ut to runde fordypninger som via rør sørger for at vannet som ble brukt til å rense kalken etter messen ble ført tilbake til jorden under kirken.
Antiokos VII Sidetes
Bakgrunn
Antiokos var en av sønnene Demetrios I Soter, bror av Demetrios II Nikator og hans mor var antagelig Laodike V. Etter at Demetrios ble tatt til fange av partierne ble Antiokos opphøyd til konge. Han giftet seg med sin brors hustru, Kleopatra Thea, og med henne fikk han sønnen Antiokos IX Kyzikenos (som da både ble halvbror og fetter til Selevkos V Filometor og Antiokos VIII Grypos).
Beginerhusene i Sint-Truiden
Kirken
I korets østvegg, bak alteret, befinner en nisje kront med en spiss bue satt seg. Den hadde opprinnelig en dør, men denne er nå forsvunnet. I denne nisjen ble en pyx, en liten boks der man bevarte noen hostier, oppbevart.
Antiokos VII Sidetes
Bakgrunn
Antiokos levde i Side under styret til sin bror Demetrios II Nikator og holdt seg langt unna konfliktene med Diodotos Tryfon. I august ble Demetrios II tatt til fange av partierne som deretter erobret Media, Babylonia, og Elam. Etter august 138 f.Kr. ankommer Antiokos til Syria, støttet av flere fraksjoner, for å ta opp kampen mot Tryfon.
Judea
Antiokos Sidetes beseiret tronraneren Diodotos Tryfon ved Dora (ved Tantura i dagens Israel) og la deretter Jerusalem under beleiring i 134 f.Kr. I henhold til historikeren Josefus åpnet den hasmoneiske konge Johannes Hyrkanos kong Davids grav og fjernet tre tusen talenter som han deretter betalte Antiokos Sidetes for å spare byen. Ikke desto mindre, hans respektfull behandling av de overvunne jødene og tilsynelatende respekt for deres religion sørget for at han fikk deres takknemlighet, og epitetet Euergetes («velgjøreren»).
Beginerhusene i Sint-Truiden
Kirken
I 1926 sluttet man å bruke kirken, og i 1934 solgte den siste private eieren, familien Pitteur, kirken til stiftelsen Vrienden van het Begijnhof (Beginerhusenes venner). De startet arbeidet med å restaurere kirken. Bygningen skiftet eiere på ny i 1970, da provinsen Limburg overtok og satte igang ble ikke avsluttet før etter den andre runden med restaurasjon som ble påbegynt i 1975. Etter dette ble kirken igjen åpen for publikum, denne gang som provinsens museum for religiøs kunst (Provinciaal Museum voor Religieuze Kunst).
Antiokos VII Sidetes
Gjenerobring av de østlige delene
Antiokos tilbrakte de siste årene av sitt liv i forsøket på å gjenvinne de tapte østlige områdene, overtatt av partierne ved deres «storkonge» Mitridates I. Antiokos marsjerte østover med det som kom til være den siste store selevkidehæren (inkludert en styrke med jødiske leiesoldater fra Judea under Johannes Hyrkanos), beseiret Mitridates i to slag, drepte den aldrende partiske kongen i det siste av disse. Han gjenerobret Mesopotamia, Babylonia og Media til Selevkideriket, før han oppløste hæren for vinterkvarter.
Selevkidekongen og hæren tilbrakte vinteren med feste, jakte og drikke. Selevkidene opprettholdt den gamle makedonske skikken med hard drikking. Hver gang en hær holder leir i nærheten av en lokalbefolkning, vokser det spenninger og motsetninger mellom de lokale og soldatene. Den nye partiske herskeren, Fraates II, hadde ikke ligget på tomgang, men samlet sammen en ny hær samtidig som han hadde rørt i opprørt vann ved å fremme opprør i de selevkideokkuperte byene i Media. I håpet om å skaffe mer uro blant fienden, løslot han også den langvarige fangen Demetrios II Nikator, Antiokos Sidetes' eldre bror, som kom seg tilbake til Syria for å kreve tronen tilbake.
Beginerhusene i Sint-Truiden
Kirkens interiør
I kirkens gulv finnes mange gravstener. Tønnehvelvet er dekorert med malte liljemotiv og våpenskjold, mens vegger og søylene ble dekorert med 38 veggmalerier i tiden fra slutten av 1300-tallet og begynnelsen av det 17. århundre. Maleriene ble gjenfunnet bak et kalklag i 1860, og er blant de mest imposante i Belgia. De forestiller hovedsakelig scener fra Marias liv eller kvinnelige helgener som Agathe, Gjertrud, Genofeva, Lucia, Cecilia, Odilia og Ursula. Bortsett fra maleriene av de to siste, som ble utført i oljemaling, er de øvrige i tempera anbragt på tørt underlag. I 1972 begynte en grundig restaurering og konservering av disse maleriene, noe som var nødvendig etter en mislykket restaurering som fant sted på 1930-tallet.
Inn i kirken, på korets vegger, finnes fem malte innvielseskors omgitt av en dobbel sirkel. De ble malt da kirken ble vigslet, og angir stedene biskopen salvet med chrisma. Det kan ha vært totalt tolv slike kors.
Abdou Alassane Dji Bo
Abdou Alassane Dji Bo (født 15. juni 1979) er en nigersk judoka.
Beginerhusene i Sint-Truiden
Kirkens interiør
Hovedalteret er rektangulært, bygget av mergelsten. Under mensa (bordplaten) av hardsten, finnes en firkantet åpning som lukkes med en løs sten. Denne åpningen tjente som sepulcrum for relikviene. Da kirkens inndeling ble endret på begynnelsen av det 18. århundre ble et nytt, barokt alter av tre plassert bak hovedalteret.
Abdou Alassane Dji Bo
Han representerte Niger under Sommer-OL 2004 i Athen, der han ble utslått i omspillet.
Antiokos VII Sidetes
Etter Antiokos' død
Demetrios II Nikator overtok tronen i riket. Han gjorde også krav på sin opprinnelige hustru Kleopatra Thea. Selevkideriket var nå kun en blek skygge av sin tidligere storhet og besto hovedsakelig av kun Syria. Antiokos Sidetes' sønn Antiokos IX Kyzikenos kom dog senere til å bli hersker av disse fragmentene av det svekkede riket.
Beginerhusene i Sint-Truiden
Kirkens interiør
Av de opprinnelige møblene som fantes i kirken er kun prekestolen, det barokke høyalteret, tre sidealtere og orgelgalleriet med Ancion-orgelet igjen. Høyalteret er fra 1722, de to sidealtrene i nordskipet er fra 1740 og alteret i det sydlige skipet er fra 1755.
Det orgelet som nå befinner seg i kirken ble bestilt i 1644 hos orgelbygger Christian Ancion fra Huy. I 1994-'96 ble dette restaurert. I 1656 fikk kirken et orgel til, men det er kun kjent fra skriftlige kilder.
Tårnhuset
Bygningen som er kjent som tårnhuset (ned.: het «torenhuis») kan ha vært boligen til beginernes «priorinne». I fasaden er et våpenskjold og samt årstallet 1619 plassert. I 1972 overtok provinsen Limburg bygningen, og lot den restaurere i 1994 under ledelse av arkitekt Jos Martens. Ved restaureringen ble huset gjenoppbygget og nyere tilføyelser utelatt.
Andre bygninger
Hospitalet (infirmerie) er bygget opp av tre hus i L-form som ble bygget rundt 1754. Tidligere hadde infirmeriet en egen inngang fra Schurhovenseweg. Denne bygningen ble bygget i «Maasstijl» og er nå (2007) delt i tre boligenheter.
Husene med numre 57, 58, 59 og 60 ligger på sørsiden av den åpne plassen. Dette er de tidligere konventene, eller felleshusene, der novisene og de fattigere beginerne bodde. De har to etasjer og de ble bygget i 1780 takket være gaver fra velgjørere. Disse husene fikk navn etter hellige eller mysterier, eller i enkelte tilfeller, den som hadde grunnlagt huset.
Orgelet
Kirkens orgel anses å være Belgias eldste bevarte og brukbare orgel. Orgelskapet, belgen, registeret og en stor del av orgelpipene er fremdeles så godt som originale. Arkivundersøkelser har vist at dagens orgel ble bestilt fra orgelbygger Christian(us) Ancion (død 1662) fra Hoei i 1644. I kontrakten angis også orgelets disposisjon. Det er antagelig det eneste av Ancions orgler som fremdeles eksisterer.
Orgelet er et såkalt balustradeorgel, det vil si at fronten er en del av balustraden på orgelgalleriet. De fremste pipene, som er laget av bly, ble ved restaurasjonen gitt et lag av ekte sølv. Orgelskapet er meget nøkternt utført i førsteklasses eiketre, og er tydelig gotisk. En mulig årsak til enkelheten kan være at budsjettet ikke tillot mye pynt.
Klangen er tidligbarokk med en ren middeltonestemming (seks rene terser). Det har ett manual med 45 taster, forkortet oktav, ti registere og ingen pedal. Totalt har orgelet 522 piper.
Nyere tilføyelser
På kompleksets område har et studio blitt innrettet der Kamiel Festraets' (1904–1974) oeuvre vises. Blant hans verker er et astronomisk kompensasjonsurverk (1972) som med en høyde på 6.16 meter er verdens største.
Fastighetsmäklarinspektionen
Fastighetsmäklarinspektionen er et svensk statlig tilsynsorgan med ansvar for registrering, tilsyn og disiplinære tiltak av eiendomsmeglere. Tilsynet sorterer under Finansdepartementet.
Virksomhet
Fastighetsmäklarinspektionen skal i samsvar med fastighetsmäklarlagen og fastighetsmäklarförordningen:
Romerike landskapsvernområde
Romerike landskapsvernområde er et om lag 5000 da stort område like syd for Oslo lufthavn, Gardermoen. Området ble vernet 1. november 1985, og formålet er å verne Norges mest karakteristiske ravinelandskap, samt bekken Vikka med nedslagsfelt som referanseområde.
Ponomarenkoinae
Systematisk inndeling
Navnene Laberites og Laberitinae er ugyldige fordi de ikke ble definert noen type-art ved beskrivelsen av disse gruppene.
Belgisk toppdivisjon i fotball 2019–2020
Jupiler Pro League 2019–2020, var den 117. sesongen av den belgiske toppdivisjonen.
ISO20022
ISO 20022 er en internasjonal meldingsstandard for betalingsformidling som erstatter gamle, nasjonale og proprietære formater og standarder for betalingsmeldinger.
Lovregulering
Finansavtalelovens §9 3. ledd pålegger at alle filbaserte EUR-betalinger som gjøres av offentlig forvalting og større virksomheter (over 10 ansatte/2 MEUR omsetning) må følge ISO 20022 innen utgangen av 31. oktober 2016, kjent som SEPA End Date.
Selvregulering
Banknæringen besluttet at ISO 20022 skulle tas i bruk i Norge både for innenlands og grensekryssende betalinger uansett valuta innen 31. oktober 2016.
Det samme gjaldt andre løsninger som cash management-meldinger og direkte debiteringsmeldinger slik at alle proprietære meldinger kunne fases ut.
Bruk
Ifølge en rapport USAs sentralbank utarbeidet i 2015 var systemet på plass i Europa.
Emiliano Insúa
Emiliano Adrian Insúa (født 7. januar 1989) er en argentinsk fotballspiller som spiller for den amerikanske klubben Los Angeles Galaxy.
Liverpool
Uten noensinne å ha spilt for Boca Juniors' A-lag, fanget Insúa interessen til speidere fra Liverpool. Fra januar 2007 gikk han på et 18 måneder langt låneopphold til den engelske klubben, som inkludert i avtalen hadde en opsjon på å signere spilleren for en avtalt sum på £1 million. Insúa debuterte for Liverpools førstelag mot Portsmouth i Premier League 28. april 2007, og spilte også i bortekampen mot Fulham. I august ble Insúa Liverpool-spiller på permanent basis som en del av en avtale hvor Gabriel Paletta gikk til Boca Juniors.
Landslagsspill
Insúa ble i 2007 plukket ut til å være med i det søramerikanske mesterskapet for U20-lag i Paraguay, og en sølvmedalje der sikret at laget var kvalifisert til å delta i det kommende verdensmesterskapet for U20 i Canada. 22. juli 2007 ble han verdensmester med U20-laget da Argentina slo Tsjekkia 2-1 i finalen 22. juli 2007, og med en alder på 18 var han lagets nest yngste spiller.
Emiliano ble også tatt ut i U20-troppen til det søramerikanske U20 mesterskapet i Venezuela i perioden 19. januar til 8. februar 2009. I oktober samme år fikk han sin debut for Argentinas A-lag, da han spilte fra start i VM-kvalifiseringskampen mot.
Meritter
Argentina
Liverpool
Hjernekasse
Hjernekassen er den delen av hodeskallen som huser hjernen hos virveldyr. Hos firbeinte virveldyr består den øvre delen av hjernekassen av en serie hudbein som til sammen utgjør skalletaket. Den nedre delen av hjernekassen består av et indre kranium som dannes som en bruskstruktur og senere forbeines. Disse knoklene er tykkere, men mer porøse enn skalletaket. Delene av hjernekassen som utgjøres av innerkraniet har en serie med par av kannaler som leder hjernenervene ut til musklene utenfor og til viktige sanseorganer som øynene og ørene.
Knokler
Hus mennesker og de fleste andre pattedyr består hjernekassa av følgende knokler:
De tre små beina i mellomøret regnes vanligvis ikke med i hjernekassa. Hos enkelte individer (både mennesker og dyr) kan det forekomme ekstra suturlinjer og derved ekstra knokler. Dette er særlig vanlig på bakhodebeinet, som har en komplisert dannelse der forbeingen starter fra flere sentre.